Home Karebakaili Elpiji 3 Kg Raurusi Vai Ka Kelurahan
NESUA Ri bula mpuasa hie. Gas elpiji 3 kg najadi masala vai. Eva ri dala Banteng, Kolurahan Birobuli Selatan. Todea hamai patujura si melon ra urusi vai ka pamarenta kelurahan. Ala matolele ra kava todea ra ngata. Anu hie nitevaika anggota Komisi B DPRD Palu Ratna Sari Agan. Ri tempona no reses ri ngata hai, juma nggoviana (18/5/2018).
Panggava i Dewi anu hai nesua ria akala. Batuana anu hai mamala rasanika tona mpu-mpu tona napakasi ato ledo manggava gas elpiji. Geira ri kolurahan nompasnai ntoto todea ri ngatara. " Ane motingguli nuapa batuana gas elpiji hai ra suvuraka. Eva domo nakana, gas hai subsidi ka tona pakasi ra ngata. Tapi ane ra kita ri lapanga, nadea topo waru ato UKM nompakena. Padahal anu hai ledo kageira. Geira ledo nesua ri golonga tona napakasi,’’ pangulina.
Santanina muni niuli i Dewi, todea ri Banteng notanguluka masala gaji padat karya nitarimara aga Rp. 250.000 sambulana. Anu hai pangulira ledo magana rapakera mobalanja ka avura. Geira nerapika ala anu hai rakita va ka pamarenta ngata. Apakah ra bantuka ka progra pongembanga ekonomi todea, ato ra jarotaika ri haja posintomu anggota dewan ante pamatenta ngata.
Ane urusa nu infrastruktur. Dewi nangulika todea ri Banteng muni nonguaka dopa nikavia drainase ri keke lorong Polita, bangdes, tunas mekar, sintuwu II. Ane naromba uda, uve nesuvu pura dako ri keke apa domo namala no tampung uve nesua. Bo anu mo hai geira nerapika ka pamarenta, ato kanrtoro no urusi hai, ala momparatika ante mombangu drainase.**
Subscribe to: Post Comments ( Atom )
lvs_Latn bug_Latn bug_Latn bug_Latn bug_Latn eng_Latn